proxectonos/corpus_dominio_legal_administrativo_tmp huggingface dataset:
EXTRACTO da Orde do 14 de outubro de 2022 pola que se regula o procedemento de concesión dos Premios Galicia de Acción Voluntaria 2022 e se convocan para o ano 2022 (código de procedemento BS508D).
Consellería de Política Social e Xuventude — III. Outras disposicións — 24/10/2022

BDNS (Identif.): 654370.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Obxecto
Establecer a regulación do procedemento de concesión dos Premios Galicia de Acción Voluntaria coa finalidade de recoñecer publicamente o labor daquelas persoas físicas e xurídicas que, de xeito cotián, desenvolvan programas, accións ou proxectos de voluntariado na Comunidade Autónoma de Galicia, así como proceder á súa convocatoria para o ano 2022.
Segundo.
Bases reguladoras e convocatoria
Orde do 14 de outubro de 2022 pola que se regula o procedemento de concesión dos Premios Galicia de Acción Voluntaria 2022 e se convocan para o ano 2022 (código de procedemento BS508D).
Terceiro.
Modalidades e persoas destinatarias
Os Premios Galicia de Acción Voluntaria terán as seguintes modalidades:
a) Premio voluntaria/o do ano: modalidade individual, para as persoas físicas.
b) Premio entidade de acción voluntaria do ano: modalidade colectiva, para as entidades de acción voluntaria inscritas no Rexistro de Acción Voluntaria de Galicia.
c) Premio mellor proxecto de acción voluntaria do ano: modalidade para proxectos elaborados por entidades de acción voluntaria inscritas no Rexistro de Acción Voluntaria de Galicia, presentados por unha entidade de xeito individual ou por varias entidades de xeito conxunto, que se caractericen pola innovación e a repercusión social.
Cuarto.
Premios
Outorgarase un premio en cada unha das modalidades establecidas, cuxa dotación económica será de 4.000 euros por modalidade.
Quinto.
Orzamento
Para o financiamento destes premios destinarase un crédito de 4.000 euros, con cargo á aplicación orzamentaria 13.06.312F.480.0, para os premios das persoas físicas na modalidade individual, e un crédito de 8.000 euros, con cargo á aplicación orzamentaria 13.06.312F.481.0, para entidades de acción voluntaria da modalidade colectiva e de proxectos, consignadas na Lei 17/2021, do 27 de decembro, de orzamentos xerais da Comunidade Autónoma de Galicia para o ano 2022.
Sexto.
Outros datos
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no
Diario Oficial de Galicia.
Santiago de Compostela, 14 de outubro de 2022
RESOLUCIÓN do 11 de outubro de 2022 pola que se dá publicidade das axudas concedidas ao abeiro da Resolución do 17 de xaneiro de 2022 pola que se establecen as bases reguladoras para a concesión, en réxime de concorrencia competitiva, de subvencións para actuacións de mellora das infraestruturas dos establecementos turísticos de aloxamento e de restauración da Comunidade Autónoma de Galicia susceptibles de financiamento ao 100 % no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se establece a súa convocatoria para o ano 2022 (código de procedemento TU503A).
Axencia Turismo de Galicia — III. Outras disposicións — 24/10/2022

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 25 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 05.A2.761A.770.0, proxecto 2021 00001, cun crédito de 2.000.000,00 €, que figuran no anexo I e no anexo II desta resolución, concedidas ao abeiro da Resolución do 17 de xaneiro de 2022 pola que se establecen as bases reguladoras para a concesión, en réxime de concorrencia competitiva, de subvencións para actuacións de mellora das infraestruturas dos establecementos turísticos de aloxamento e de restauración da Comunidade Autónoma de Galicia susceptibles de financiamento ao 100 % no marco do eixe REACT-UE do programa operativo Feder Galicia 2014-2020, como parte da resposta da UE á pandemia da COVID-19, e se establece a súa convocatoria para o ano 2022 (código de procedemento TU503A).
Santiago de Compostela, 11 de outubro de 2022
RESOLUCIÓN do 27 de setembro de 2022 pola que se publica a modificación do plan de estudos do máster universitario en Enxeñaría Informática.
Universidade da Coruña — III. Outras disposicións — 11/10/2022

O plan de estudos do título de máster universitario en Enxeñaría Informática pola Universidade da Coruña foi publicado pola Resolución do 15 de decembro de 2015 no Boletín Oficial del Estado (BOE) do 4 de xaneiro de 2016, unha vez establecido o carácter oficial do título por Acordo do Consello de Ministros do 8 de marzo de 2013, publicado mediante a Resolución da Secretaría Xeral de Universidades do 2 de abril de 2013 no BOE do 23 de abril.
A Universidade da Coruña presentou unha solicitude de modificación do plan de estudos do máster universitario en Enxeñaría Informática que obtivo o informe favorable da Axencia para a Calidade do Sistema Universitario de Galicia (ACSUG) o día 12 de maio de 2021.
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de máster universitario en Enxeñaría Informática pola Universidade da Coruña, coas modificacións aprobadas, que se estrutura segundo consta no anexo e con efectos desde o curso académico 2021/22.
A Coruña, 27 de setembro de 2022
Código RUCT: 4313644.
Plan de estudos que se inicia no curso 2021/22.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia.
3. Contido do plan de estudos.
3.1. Contido do plan de estudos por módulo.
3.2. Contido do plan de estudos por curso.
Primeiro curso:
Segundo curso:
A unidade temporal de todas as materias é cuadrimestral. No 1º curso existe un equilibrio de créditos entre o 1º e o 2º cuadrimestre.
4. Condicións de terminación.
O alumnado deberá superar 90 créditos ECTS, distribuídos como se indica no punto 2, para obter o título de máster universitario en Enxeñaría Informática pola Universidade da Coruña.
EXTRACTO da Orde do 29 de setembro de 2022 pola que se establecen as bases reguladoras para a concesión de axudas, en réxime de concorrencia non competitiva, do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio, se convocan para o ano 2022 e se abre o prazo para a adhesión dos comercios (código de procedemento CO301B).
Vicepresidencia Primeira e Consellería de Economía, Industria e Innovación — III. Outras disposicións — 11/10/2022

BDNS (Identif.): 652342.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser persoas beneficiarias das axudas as persoas físicas maiores de idade e residentes na Comunidade Autónoma de Galicia.
Segundo.
Obxecto
O obxecto é a concesión de axudas do Programa de dinamización e incentivación do consumo nos comercios retallistas da Comunidade Autónoma de Galicia a través dos bonos Activa comercio.
Terceiro.
Bases reguladoras
As bases reguladoras publícanse conxuntamente na convocatoria do programa de bonos Activa comercio.
Cuarto.
Importe
Para a concesión destas axudas destínanse 5.000.000,00 € con cargo á aplicación orzamentaria 06.03.751A.480.1 dos orzamentos xerais da Comunidade Autónoma de Galicia para o ano 2022.
Quinto.
Data de activación dos bonos
Os bonos estarán dispoñibles para a súa descarga polos usuarios desde o 24 de outubro de 2022 e a súa validez estenderase ata o 31 de decembro de 2022.
Mediante orde da Vicepresidencia Primeira e Consellería de Economía, Industria e Innovación poderase modificar a devandita data se razóns organizativas, sanitarias ou doutra índole así o aconsellasen, do que se dará a publicidade oportuna.
Santiago de Compostela, 29 de setembro de 2022
DECRETO 168/2022, do 11 de outubro, polo que se lle encarga o despacho dos asuntos da Presidencia, durante a ausencia do seu titular, ao vicepresidente primeiro e conselleiro de Economía, Industria e Innovación.
Presidencia da Xunta de Galicia — II. Autoridades e persoal — 13/10/2022

Con motivo da ausencia do presidente da Xunta de Galicia, por mor dunha viaxe á República Arxentina e á República Oriental do Uruguai, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 60/2022, do 15 de maio, polo que se nomean os titulares das vicepresidencias e consellerías da Xunta de Galicia,
Artigo único
Durante a ausencia do presidente da Xunta de Galicia, con motivo da súa viaxe á República Arxentina e á República do Uruguai, encárgaselle o despacho dos asuntos da Presidencia, desde o día 13 de outubro ata o seu regreso, ao vicepresidente primeiro e conselleiro de Economía, Industria e Innovación.
Santiago de Compostela, once de outubro de dous mil vinte e dous
RESOLUCIÓN do 10 de outubro de 2022 pola que se dá publicidade da resolución de concesión do Programa de adquisición de competencias profesionais en materia de internacionalización empresarial.
Instituto Galego de Promoción Económica — III. Outras disposicións — 13/10/2022

Mediante a Resolución do 30 de maio de 2022 (DOG núm. 111, do 10 de xuño), publicáronse as bases reguladoras do Programa de adquisición de competencias profesionais en materia de internacionalización empresarial e procedeuse á súa convocatoria para o exercicio 2022, en réxime de concorrencia competitiva.
As ditas bases establecen no seu artigo 13.2 que a resolución será obxecto de publicación no
Diario Oficial de Galicia
e na páxina web do Igape no enderezo https://www.igape.gal/gl/oficinavirtual, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución definitiva do 6 de outubro de 2022 de concesión do Programa de adquisición de competencias profesionais en materia de internacionalización, no enderezo https://www.igape.gal/gl/oficinavirtual (epígrafe Consulta de resolucións definitivas, https://www.igape.gal/gl/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A Resolución do 6 de outubro de 2022 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 10 de outubro de 2022
RESOLUCIÓN do 30 de setembro de 2022 pola que se adxudican as axudas do programa Consolida Bio para o apoio á consolidación do sector biotecnolóxico a través de plans de investimento e innovación, financiados no marco do eixe REACT-UE do programa operativo do Fondo Europeo de Desenvolvemento Rexional (Feder) de Galicia 2014-2020 como parte da resposta da UE á pandemia da COVID-19, convocadas pola Resolución do 4 de maio de 2022 (Diario Oficial de Galicia número 96, do 19 de maio).
Axencia Galega de Innovación — III. Outras disposicións — 13/10/2022

Mediante a Resolución da Axencia Galega de Innovación do 4 de maio de 2022 (DOG núm. 96, do 19 de maio) convocáronse as subvencións do programa Consolida Bio para o apoio á consolidación do sector biotecnolóxico a través de plans de investimento e innovación, financiados no marco do eixe REACT-UE do programa operativo do Fondo Europeo de Desenvolvemento Rexional (Feder) de Galicia 2014-2020 como parte da resposta da UE á pandemia da COVID-19.
No seu artigo 21 regúlase a resolución e notificación destas axudas unha vez que a comisión de selección establecida no artigo 18 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 19.
De acordo con isto, e atendendo ao informe elaborado na sesión do 21 de setembro de 2022 pola comisión de selección, esta Axencia Galega de Innovación
1. Conceder a axuda para o apoio á consolidación do sector biotecnolóxico a través de plans de investimento e innovación, financiados no marco do eixe REACT-UE do programa operativo do Fondo Europeo de Desenvolvemento Rexional (Feder) de Galicia 2014-2020 como parte da resposta da UE á pandemia da COVID-19, á entidade que presentou solicitude á dita convocatoria, a cal foi puntuada de conformidade co disposto no artigo 19 das bases reguladoras, que figura no anexo I a esta proposta. O importe total da axuda concedida é 100.944,73 €, con cargo á aplicación orzamentaria que se recolle no seguinte cadro:
2. Para xustificar a subvención deberá presentarse a documentación indicada no artigo 27 da resolución de convocatoria no prazo establecido no artigo 26, no seu punto 2.
3. Contra esta resolución, sen prexuízo de que o interesado poida exercer calquera outro que consideren procedente, poderá interpor recurso de alzada no prazo dun mes, contado desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de setembro de 2022
EXTRACTO da Orde do 3 de outubro de 2022 pola que se establecen as bases reguladoras das axudas destinadas á prestación de servizos de asesoramento a persoas físicas ou xurídicas titulares de explotacións agrícolas ou gandeiras, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2022 (código de procedemento MR616B).
Consellería do Medio Rural — III. Outras disposicións — 13/10/2022

BDNS (Identif.): 651755.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Unicamente poderán ser beneficiarias as entidades privadas recoñecidas ou autorizadas como entidades prestadoras de servizos de asesoramento inscritas no Rexistro de Entidades con Servizos de Asesoramento ou Xestión de Galicia e que presten servizos a titulares de explotacións agrarias que estean inscritas no Rexistro de Explotacións Agrarias de Galicia.
Segundo.
Obxecto
O obxecto desta orde é establecer as bases reguladoras para a concesión de axudas, en réxime de concorrencia competitiva, para a prestación de servizos de asesoramento no ámbito de actuación da Comunidade Autónoma de Galicia, e convocalas para o ano 2022, no marco do PDR de Galicia 2014-2020 dentro da medida 2, Servizos de asesoramento, xestión e remuda destinados ás explotacións agrícolas, submedida 2.1, Apoio para contribuír á obtención de servizos de asesoramento (procedemento MR616B).
Terceiro.
Bases reguladoras
Orde do 3 de outubro de 2022 pola que se establecen as bases reguladoras das axudas destinadas á prestación de servizos de asesoramento a persoas físicas ou xurídicas titulares de explotacións agrícolas ou gandeiras, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2022 (código de procedemento MR616B).
Cuarto.
Importe
O importe máximo da axuda por explotación asesorada establécese en función da modalidade de asesoramento previsto:
Quinto.
Prazo de presentación de solicitudes
O prazo para a presentación de solicitudes é dun mes desde o día seguinte ao da súa publicación no
Diario Oficial de Galicia
.
Santiago de Compostela, 3 de outubro de 2022
RESOLUCIÓN do 19 de setembro de 2022, da Secretaría Xeral Técnica da Consellería de Política Social e Xuventude, pola que se dá publicidade dos convenios de colaboración subscritos no segundo cuadrimestre do ano 2022.
Consellería de Política Social e Xuventude — III. Outras disposicións — 13/10/2022

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
, unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos pola consellería competente en materia de política social durante o segundo cuadrimestre do ano 2022, que se incorpora no anexo I desta resolución.
No anexo II da resolución dáse publicidade a oito convenios de colaboración subscritos pola consellería durante o terceiro cuadrimestre do ano 2021.
Santiago de Compostela, 19 de setembro de 2022
CORRECCIÓN DE ERROS. Resolución do 5 de agosto de 2022 pola que se ordena a publicación do Acordo do Consello da Xunta de Galicia, do 4 de agosto de 2022, polo que se aproba a relación de postos de traballo do organismo autónomo Fondo Galego de Garantía Agraria.
Consellería de Facenda e Administración Pública — III. Outras disposicións — 13/10/2022

Advertido erro na Resolución do 5 de agosto de 2022 pola que se ordena a publicación do Acordo do Consello da Xunta de Galicia, do 4 de agosto de 2022, polo que se aproba a relación de postos de traballo do organismo autónomo Fondo Galego de Garantía Agraria, publicada no DOG número 153, do xoves 11 de agosto de 2022, é necesario facer as seguintes correccións:
– Na páxina 43556:
• No centro de destino «SECRETARÍA DO FOGGA», no posto de traballo «MR.O12.00.000.15770.056, XEFATURA SECCIÓN DE HABILITACIÓN», na súa columna forma de provisión, onde di «C» debe dicir: «CE».
• No centro de destino «SUBDIRECCIÓN XERAL DE XESTIÓN DA PAC», no posto de traballo «MR.O13.00.000.15770.056», na súa columna denominación, onde di «XEFATURA SERVIZO APOIO SECT. LÁCTEO E MERC. AGRI.», debe dicir: «XEFATURA SERVIZO SECTOR LÁCTEO E MERCADOS AGRÍCOL.»
– Na páxina 43559, no centro de destino «SERVIZO TERRITORIAL DE PONTEVEDRA», no posto de traballo «MR.O19.10.000.36001.006, POSTO BASE SUBGRUPO A2», na súa columna corpo/escala, onde di «EME4» debe decir: «XERAL», e na súa columna formación específica debe suprimirse «168».
RESOLUCIÓN do 30 de setembro de 2022 pola que se dá publicidade da Resolución do 29 de setembro de 2022 de encomenda á Fundación Semana Verde de Galicia para o desenvolvemento das probas de acceso a distintos corpos e categorías da Administración.
Consellería de Facenda e Administración Pública — III. Outras disposicións — 13/10/2022

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáselle publicidade da encomenda da Consellería de Facenda e Administración Pública á Fundación Semana Verde de Galicia, que ten as seguintes características:
Actividade: a Fundación Semana Verde de Galicia prestaralle á Consellería de Facenda e Administración Pública o apoio ao desenvolvemento das probas dos seguintes procesos selectivos:
Natureza e alcance da xestión do encargo: encargo a medios propios por ter a Fundación Semana Verde de Galicia a consideración de medio propio instrumental e de servizo técnico da Administración xeral da Comunidade Autónoma, en cumprimento do disposto nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Orzamento: 39.854,24 €. O gasto derivado deste encargo imputarase á aplicación orzamentaria 23.04.124A.226.13 (código de proxecto 2015/00187) dos orzamentos xerais da Comunidade Autónoma para 2022, na que existe crédito axeitado e suficiente.
Esta operación non está suxeita a IVE segundo o establecido no artigo 7.8 da Lei 37/1992, do 28 de decembro, do imposto sobre o valor engadido.
Santiago de Compostela, 30 de setembro de 2022
RESOLUCIÓN do 30 de setembro de 2022, da Secretaría Xeral Técnica da Vicepresidencia Primeira e Consellería de Economía, Industria e Innovación, pola que se dá publicidade do Acordo do Consello da Xunta de Galicia do 22 de setembro de 2022, polo que se modifica parcialmente o Acordo do Consello da Xunta de Galicia do 5 de novembro de 2020 polo que se dispón a creación da Comisión Interdepartamental de I+D+i, para a planificación e coordinación en materia de I+D+i.
Vicepresidencia Primeira e Consellería de Economía, Industria e Innovación — III. Outras disposicións — 13/10/2022

O Consello da Xunta de Galicia, na súa reunión do día 5 de novembro de 2020, acordou a creación da Comisión Interdepartamental de I+D+i para a planificación e coordinación dos obxectivos, actuacións, instrumentos e fondos da Comunidade Autónoma en materia de I+D+i, co obxectivo de integrar e complementar a visión e perspectivas estratéxicas dos diferentes departamentos neste ámbito. Este acordo foi obxecto dunha primeira modificación mediante o Acordo do Consello da Xunta de Galicia do 25 de novembro de 2021.
No punto quinto do Acordo do 5 de novembro de 2020 estableceuse a composición da Comisión Interdepartamental de I+D+i, formada polas persoas titulares dos entes/centros directivos citados no dito punto.
No punto noveno do Acordo do 5 de novembro de 2020 creouse un grupo técnico para impulsar o funcionamento da Comisión Interdepartamental de I+D+i, integrado por representantes dos entes/centros directivos que forman parte dela, coa categoría de subdirector/a ou equivalente.
O Decreto 73/2022, do 25 de maio, polo que se establece a estrutura orgánica das vicepresidencias e das consellerías da Xunta de Galicia, introduciu novos centros directivos con competencias en I+D+i, así como modificacións nalgún deles.
Co fin de facer as adaptacións oportunas, o Consello da Xunta de Galicia, na súa reunión do día 22 de setembro de 2022, acordou modificar a composición da Comisión Interdepartamental de I+D+i.
Para xeral coñecemento, publícase o referido acordo, polo que
Dar publicidade do Acordo do Consello da Xunta de Galicia do 22 de setembro de 2022 que a seguir se transcribe:
«Modificar nos termos que a continuación se indican o punto quinto do Acordo do Consello da Xunta de Galicia do 5 de novembro de 2020 polo que se crea a Comisión Interdepartamental de I+D+i:
Incorporar como vogais as persoas titulares dos seguintes centros directivos:
– Secretaría Xeral de Industria.
– Dirección Xeral de Ordenación e Innovación Educativa.
– Dirección Xeral de Emprendemento e Apoio ao Emprego.
– Dirección Xeral de Política de Cohesión e Fondos Europeos.
Dar de baixa como vogal a persoa titular da antiga Dirección Xeral de Política Financeira, Tesouro e Fondos Europeos».
Santiago de Compostela, 30 de setembro de 2022
CORRECCIÓN DE ERROS. Resolución do 5 de agosto de 2022 pola que se ordena a publicación do Acordo do Consello da Xunta de Galicia, do 4 de agosto de 2022, polo que se aproba a modificación da relación de postos de traballo da Consellería do Medio Rural.
Consellería de Facenda e Administración Pública — III. Outras disposicións — 13/10/2022

Advertido erro na Resolución do 5 de agosto de 2022, publicada no DOG número 153, do xoves 11 de agosto de 2022, cómpre facer a oportuna corrección:
• Na páxina 43540, onde di:
Debe dicir:
• Na páxina 43543, no posto «MR.C03.00.000.15770.043.- XEFATURA SECCIÓN II», na súa epígrafe corpo/escala, onde di: «EME3/ESE5», debe dicir: «XERAL».
• Na páxina 43552, no posto «MR.C99.10.801.36001.209.- EMISORISTA SPDCIF», na súa epígrafe observacións, onde di: «B10 // B12 // B14 // B18», debe dicir: «B10 // B14 // B18 // B12 = 414,36 €.».
RESOLUCIÓN do 26 de setembro de 2022 pola que se dá publicidade dos convenios e protocolos de colaboración subscritos por este organismo no segundo cuadrimestre do ano 2022.
Escola Galega de Administración Pública — III. Outras disposicións — 10/10/2022

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro),
Dar publicidade á relación dos convenios e protocolos subscritos pola Escola Galega de Administración Pública referida aos meses de maio, xuño, xullo e agosto do ano 2022 e que se incorpora como anexo a esta resolución.
Santiago de Compostela, 26 de setembro de 2022
RESOLUCIÓN do 30 de setembro de 2022 pola que se dá publicidade dos convenios de colaboración subscritos no segundo cuadrimestre do ano 2022.
Academia Galega de Seguridade Pública — III. Outras disposicións — 10/10/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Academia Galega de Seguridade Pública nos meses de maio, xuño, xullo e agosto do ano 2022, que se incorpora como anexo a esta resolución.
A Estrada, 30 de setembro de 2022
DECRETO 163/2022, do 6 de outubro, polo que se dispón que cese José Luis Mira Lema como director xeral de Formación Profesional.
Consellería de Cultura, Educación, Formación Profesional e Universidades — II. Autoridades e persoal — 07/10/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación, Formación Profesional e Universidades, e logo de deliberación do Consello da Xunta de Galicia, na súa reunión do día seis de outubro de dous mil vinte e dous,
Que cese, por petición propia, José Luis Mira Lema como director xeral de Formación Profesional, agradecéndolle os servizos prestados.
Santiago de Compostela, seis de outubro de dous mil vinte e dous
ORDE do 28 de setembro de 2022 pola que se dispón a renovación dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 06/10/2022

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
A renovación de Ignacio Arrondo Perals como vogal representante da Administración xeral do Estado no Consello de Administración da Autoridade Portuaria da Coruña.
Santiago de Compostela, 28 de setembro de 2022
DECRETO 164/2022, do 6 de outubro, polo que se nomea directora xeral de Formación Profesional a María Eugenia Pérez Fernández.
Consellería de Cultura, Educación, Formación Profesional e Universidades — II. Autoridades e persoal — 07/10/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación, Formación Profesional e Universidades, e logo de deliberación do Consello da Xunta de Galicia, na súa reunión do día seis de outubro de dous mil vinte e dous,
NOMEO directora xeral de Formación Profesional a María Eugenia Pérez Fernández.
Santiago de Compostela, seis de outubro de dous mil vinte e dous
CORRECCIÓN DE ERROS. Resolución do 12 de setembro de 2022 pola que se aproba a convocatoria da terceira edición dos premios Valedora do Pobo aos mellores traballos fin de grao (TFG) e traballos fin de máster (TFM) en materia de igualdade e dereitos das mulleres.
Valedor do Pobo — III. Outras disposicións — 05/10/2022

Advertidos erros na resolución arriba citada, publicada no
Diario Oficial de Galicia
número 180, do 21 de setembro de 2022, cómpre facer a seguinte corrección:
Na páxina 49233:
Onde di:
«4. Lugar e prazo de presentación (rexistro@valedor-dopobo.gal)».
Debe dicir:
«4. Lugar e prazo de presentación (rexistro@valedordopobo.gal)».
ORDE do 28 de setembro de 2022 pola que se dispón a renovación dunha vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 06/10/2022

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
A renovación de María José Neira Alfonsi como vogal representante da Administración xeral do Estado no Consello de Administración da Autoridade Portuaria de Vilagarcía de Arousa.
Santiago de Compostela, 28 de setembro de 2022
RESOLUCIÓN do 26 de setembro de 2022, da Dirección Xeral da Función Pública, pola que se anuncia a exposición das listaxes definitivas de axudas aprobadas e denegadas polos criterios de repartición do Fondo de Acción Social do exercicio económico 2021, relativos á axuda para a atención de persoas con discapacidade para o persoal da Administración da Xunta de Galicia.
Consellería de Facenda e Administración Pública — III. Outras disposicións — 05/10/2022

De conformidade co establecido na norma 9.3 dos criterios de repartición do Fondo de Acción Social para o exercicio económico do ano 2021, relativos á axuda para a atención de persoas con discapacidade, aprobados polo Consello da Xunta de Galicia do 21 de abril de 2022 e publicados mediante a Resolución da Dirección Xeral da Función Pública do 25 de abril de 2022 (DOG número 82, do 29 de abril), o anuncio de exposición das listaxes definitivas de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1995, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/das solicitantes ou dos/das causantes das axudas, cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral
Primeiro. Facer públicas as listaxes definitivas das axudas aprobadas e denegadas polos criterios de repartición do Fondo de Acción Social do exercicio económico 2021, relativos á axuda para a atención de persoas con discapacidade, na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto, os solicitantes deberán introducir nos espazos habilitados para o efecto o NIF e mais o código de impresión da súa solicitude.
Segundo. Contra a resolución definitiva dos expedientes as persoas interesadas poderán presentar recurso de alzada perante o conselleiro de Facenda e Administración Pública no prazo dun mes, contado desde o día seguinte ao da publicación desta resolución no
Diario Oficial de Galicia
, en calquera dos rexistros públicos, oficinas de Correos e demais lugares establecidos no artigo 16.4 da devandita Lei 39/2015, do 1 de outubro, do procedemento administrativo común das administracións públicas.
Os recursos deberán dirixirse á Dirección Xeral da Función Pública da Consellería de Facenda e Administración Pública, no Edificio Administrativo San Caetano, número 1, andar 2º, 15770 Santiago de Compostela.
Santiago de Compostela, 26 de setembro de 2022
ORDE do 12 de setembro de 2022 pola que se fixan os prezos privados para a venda ao público de diversas publicacións.
Consellería de Cultura, Educación, Formación Profesional e Universidades — III. Outras disposicións — 05/10/2022

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Quedan aprobados os prezos privados de venda ao público das publicacións editadas por esta consellería que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 12 de setembro de 2022
RESOLUCIÓN do 19 de setembro de 2022, da Secretaría Xeral Técnica da Vicepresidencia Segunda e Consellería de Presidencia, Xustiza e Deportes, pola que se dá publicidade dos convenios de colaboración subscritos no segundo cuadrimestre do ano 2022.
Vicepresidencia Segunda e Consellería de Presidencia, Xustiza e Deportes — III. Outras disposicións — 05/10/2022

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos pola Vicepresidencia Segunda e Consellería de Presidencia, Xustiza e Deportes nos meses de maio, xuño, xullo e agosto do ano 2022, que se incorpora como anexo I a esta resolución.
Artigo 2
Dar publicidade da relación dos convenios subscritos pola Vicepresidencia Segunda e Consellería de Presidencia, Xustiza e Deportes no mes de abril do ano 2022, que se incorpora como anexo II a esta resolución.
Santiago de Compostela, 19 de setembro de 2022
RESOLUCIÓN do 15 de setembro de 2022, da Secretaría Xeral Técnica da Consellería de Promoción do Emprego e Igualdade, pola que se dá publicidade dos convenios de colaboración subscritos no segundo cuadrimestre do ano 2022.
Consellería de Promoción do Emprego e Igualdade — III. Outras disposicións — 27/09/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Promoción do Emprego e Igualdade nos meses de maio a agosto de 2022, que se incorpora como anexo a esta resolución.
Santiago de Compostela, 15 de setembro de 2022
RESOLUCIÓN do 15 de setembro de 2022, da Secretaría Xeral de Apoio ao Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 29 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e a economía social, e se convocan para os anos 2022 e 2023 (código de procedemento TR811A).
Consellería de Promoción do Emprego e Igualdade — III. Outras disposicións — 27/09/2022

En cumprimento do disposto no artigo 4.1 da Orde do 29 de decembro de 2021, pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e a economía social, e se convocan para os anos 2022 e 2023 (DOG núm. 16, do 25 de xaneiro de 2022),
Que se publiquen as subvencións concedidas que se indican no anexo, cun importe total de 680.287,03 euros, con cargo ás aplicacións orzamentarias 11.04.324C.444.0, 11.04.324C.445.0, 11.04.324C.460.0 e 11.04.324C.481.1 dos orzamentos xerais da Comunidade Autónoma de Galicia para os exercicios 2022 e 2023.
Santiago de Compostela, 15 de setembro de 2022
Aplicación 11.04.324C.444.0.
Aplicación 11.04.324C.445.0.
Aplicación 11.04.324C.460.0.
Aplicación 11.04.324C.481.1.
EXTRACTO da Orde do 12 de setembro de 2022 pola que se establecen as bases reguladoras e se convocan as axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades do Sistema universitario de Galicia no curso académico 2022/23 (código de procedemento ED421A).
Consellería de Cultura, Educación, Formación Profesional e Universidades — III. Outras disposicións — 23/09/2022

BDNS (Identif.): 648822.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Persoas desempregadas con titulación universitaria matriculadas no curso 2022/23 nun máster universitario oficial ofertado polas universidades do Sistema universitario de Galicia.
Segundo. Obxecto
Convocar, en réxime de concorrencia competitiva, axudas destinadas a financiar os gastos derivados da matrícula nun máster universitario oficial ofertado polas universidades do Sistema universitario de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das axudas
O importe global previsto na orde é de 120.000,00 euros.
A contía da axuda cubrirá o importe das materias matriculadas por primeira vez, ata un máximo de 60 créditos do máster universitario oficial segundo os prezos públicos establecidos no anexo do Decreto 121/2022, do 23 de xuño, polo que se fixan os prezos públicos pola prestación de servizos académicos e administrativos nas universidades publicas do Sistema universitario de Galicia para o curso académico 2022/23 (DOG núm. 128, do 6 de xullo).
Para os incluídos nos números 2 e 3 do anexo do decreto, a contía máxima asignada será de 835,80 euros para os da epígrafe A) e de 591,00 euros para os da epígrafe B).
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 12 de setembro de 2022
CORRECCIÓN DE ERROS. Orde do 29 de xullo de 2022 pola que se fai pública a oferta educativa das escolas oficiais de idiomas da Comunidade Autónoma de Galicia a partir do curso escolar 2022/23.
Consellería de Cultura, Educación, Formación Profesional e Universidades — III. Outras disposicións — 21/09/2022

Advertido erro na dita orde, publicada no
Diario Oficial de Galicia
número 150, do luns 8 de agosto de 2022, cómpre corrixir:
– Na páxina 42926, no anexo debe suprimirse o centro Sección de Melide - IES de Melide (código centro 15008817).
RESOLUCIÓN do 13 de setembro de 2022 pola que se dá publicidade dos convenios de colaboración subscritos no segundo cuadrimestre do ano 2022.
Axencia Galega de Innovación — III. Outras disposicións — 21/09/2022

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de maio, xuño, xullo e agosto do ano 2022, que se incorpora no anexo I desta resolución.
No anexo II da resolución dáse publicidade a un convenio de colaboración subscrito pola Axencia Galega de Innovación durante o primeiro cuadrimestre do ano 2022.
Santiago de Compostela, 13 de setembro de 2022
RESOLUCIÓN do 13 de setembro de 2022, da Secretaría Xeral da Igualdade, pola que se dá publicidade dos convenios de colaboración subscritos no segundo cuadrimestre do ano 2022.
Consellería de Promoción do Emprego e Igualdade — III. Outras disposicións — 21/09/2022

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón ás consellerías e demais entidades integrantes do sector público autonómico de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Secretaría Xeral da Igualdade nos meses de maio a agosto do ano 2022, que se incorpora como anexo a esta resolución.
Santiago de Compostela, 13 de setembro de 2022
RESOLUCIÓN do 9 de setembro de 2022, da Dirección Xeral de Formación para o Emprego e Orientación, pola que se dá publicidade das axudas concedidas ao abeiro da Orde do 23 de decembro de 2021 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2022 (Diario Oficial de Galicia número 17, do 26 de xaneiro de 2022).
Consellería de Promoción do Emprego e Igualdade — III. Outras disposicións — 21/09/2022

O artigo 9.9 da orde reguladora dispón que as resolucións de concesión serán obxecto de publicación segundo o establecido no artigo 17 da Lei 1/2016, do 18 de xaneiro, de transparencia e bo goberno; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas que se relacionan no anexo desta resolución, ao abeiro da Orde do 23 de decembro de 2021 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2022 (DOG núm. 17, do 26 de xaneiro de 2022), con cargo ás aplicacións orzamentarias 11.05.322A.460.4 e 11.05.322A.481.1, código de proxecto 2015 00524, correspondente a fondos finalistas recibidos do Servicio Público de Emprego Estatal.
Santiago de Compostela, 9 de setembro de 2022